MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Abu Tass Saada sündis Gazas ja kasvas üles Saudi-Araabias.
Kohtudes Yāsir ‘Arafāt'iga, liitus ta tema vägedes snaiperina
ja tulistas iisraellaste pihta.
Kolides Ameerikasse kohtus ta aga seal Kristusega
ja ta elu sisu muutus täiega.
Täna töötab ta moslemite heaks nii USA's, Euroopas kui Lähis-Idas.
Mis toimub islamimaailmas?
Mis motiveerib nö raskekaalu terroriste?
Kas iisraellased ja araablased
võiks veel kunagi leida isekeskis rahu?
Kõigil neil teemadel tänases "Märtrite hääles" juttu tulebki.
Tore näha teid taas, härrased ja tere tulemast saatesse!
Tõeliselt tore olla taas siin. - Rõõm olla siin tõesti.
Rääkisime ühes varasemas saates teie elust,
aga seekord keskendume teenistusele,
mille olete ise rajanud ja mille nimi on "Lootust Ismaelile".
Kuid kes see Ismael on?
Mina ja mu abikaasa rajasime "Lootust Ismaelile"
25 aastat tagasi.
Idee sündis 1 Moosese 17:16-20 põhjal,
kus Jumal tõotas Aabrahamile Iisaki sündi.
Aabraham aga oli mures selle pärast,
sest Ismael oli juba sündinud, olles oma teismeeas.
Aabraham langes silmili maha
ja palus, et Ismael võiks elada Jumala õnnistuse all.
Jumal ütles, et Tema leping on küll Iisakiga seotud,
aga kinnitas samas Aabrahamile, et Ta õnnistab ka Ismaeli,
kes saab 12 valitseja isaks.
Sealt sündiski see nimi "Lootust Ismaelile".
Kuid mida see endast kujutab?
Minu jaoks tähendab "Lootust Ismaelile" lootust Iisraelile.
Iisraeli lootus aga on kogu maailma lootus
ja kogu maailma lootus on Jeesus.
See kõik ongi kogu me liikumise tuum ja teema,
et sirutuda eriti just moslemiteni,
sest mida enam moslemeid õpivad tundma Jeesust,
seda rohkem leiavad juudid rahu.
Sest kui moslemid õpivad tundma Jeesust,
muutub ka nende süda, nagu minu oma muutus.
Ma olin kirglik juutide vihkaja.
Kui ma aga tulin Jumala juurde ja hakkasin Piiblit lugema,
tekkis minus ka loomulik armastus juutide vastu.
Keegi ei pidanud mulle seda õpetama.
Seetõttu ongi "Lootust Ismaelile" ka Iisraeli lootus
ja seetõttu valisimegi oma organisatsioonile sellise nime.
Mis on te teenistuse põhitegevused?
Asudes teele, nägin ühe nägemuse.
Nägin 2000. aasta detsembris ühe nägemuse.
Uurisin parasjagu Piiblit,
kui nägin end korraga sõitmas mööda pikka maanteed.
See polnud unes, vaid ma nägin seda reaalselt.
Jumal viis mind kirikusse, et hoiatada seda islami ohtude eest,
mis nö vuhiseb üle rahvaste.
Seejärel aga viis Jumal mu sünagoogi,
et otsida juutidelt andestust
selle eest, mida ma olin teinud juutide vastu.
Seejärel aga viis Jumal mu mošeedesse,
et kuulutada seal moslemitele evangeeliumi.
See kõik sütitas visiooni ja igatsuse teadmise ja arusaamise järele,
et lepitus juutide ja araablaste vahel on "Lootust Ismaelile" tuumaks,
andes samas lootust ka Iisraelile.
Nii on Jumal kutsunud meid tooma lootust mõlemale osapoolele,
et lepitada neid omavahel Isa kaudu.
Ja kui me oleme lepitatud Isaga, saame me lepitatud ka üksteisega.
See on risti töö.
Nii et me igatsus ja töö, mida teeme, on tuua see lepitus esile
ja Jumal on tegemas seda, kasutades ka meid selles kõiges.
See on olnud aastaid ka meie kui Soome Märtrite Hääle palve,
et Jumal tooks me teele inimesi,
kellega koos me saaks minna just sellistesse paikadesse,
kus on palju lootusetuid inimesi,
kes pole kunagi kuulnud lootusest ega Jeesuse päästvast evangeeliumist
Nii et see on ütlemata tore teha koostööd teiega.
Vend Hannu, ma olen nii tänulik.
Fakt on see, et esimene rahvas, kes üldse asus meile appi,
olid just soomlased.
Soome valitsus tegi seda esimesena
ja siis Soome Märtrite Hääl mitmel erineval moel,
olles täna me suurimaid toetajaid finantsilises mõttes,
aga ka vaimulikus mõttes.
Sest küsimus pole vaid rahalises toetuses,
aga ka vaimses julgustuses liikuda edasi.
Nii et tahan tänada nii Soome valitsust kui rahvast
nende headuse ja helduse eest.
Mõeldes olukorrale Lähis-Idas,
kus olen mitmeid kordi nii külas käinud kui ka elanud,
olen väga kurb sealsete arengute üle.
Kui mõelda näiteks Petlemmale, siis kui õigesti aru saan,
elas seal u 20 aastat tagasi 80% kristlasi.
Tänaseks on neid järgi 2%.
Selliseid arenguid aga näeb seal kõikjal.
Need olid ju vanasti algkoguduse peamised alad,
kus valitses võimas kristlus.
Tänaseks aga on sellest vaid riismed järgi jäänud.
Mis see põhjus siis on? Kas kristlastel pole seal hea olla?
Põhjus, miks kristlased sealt põgenevad,
on selles, et neid litsutakse sealt välja.
Nende võimalused seal edukad olla ja teenida elatist, on üsnagi rasked.
Üha vähem kristlastest ärimehi on edukad
ja nii ei saa nad ka väga kristlasi tööle võtta.
Moslemid ei palka kristlasi.
Kui, siis üliharva.
Nii on kristlased sunnitud leidma tööd ja eluaset mujalt
ja kui neil on võimalus lahkuda maalt, siis seda nad ka teevad.
Isegi Iisraelis on sama olukord.
Moslemid ei anna neile võimalust ja neid kiusatakse taga.
Nii islamistide kui Iisraeli poolt.
Seetõttu see töö, mida Märtrite Hääl teeb...
Ainuüksi te nimi juba ütleb kõik.
Meie, kui "Lootust Ismaelile" fookus on leida toetajaid nagu Märtrite Hääl,
et toetada kristlasi ja aidata neil eluga toime tulla.
Seda ka läbi väike-ettevõtete loomise,
mille abil nad saavad endale ise elatist teenida
ega pea sõltuma töö saamiseks moslemitest,
kellelt nad nagunii tööd ei saa.
Läänekaldal kehtivate seaduste järgi,
kui kristlane tahab osta endale maad,
peab Läänekaldal valitsev kõrgeim islamistlik võim
andma selleks kirjaliku loa.
Enamjaolt saab seda osta kolmekordse hinna eest.
Või lausa neljakordse hinna eest, kui mida maa tegelikult väärt on.
Kristlased peavad seda maksma, kui tahavad maasse investeerida.
Nii et see on üks tagakiusu vorme,
mille osas on Märtrite Hääle abiga võimalik
muuta tagakiusatud koguduse ja kristlaste elu lihtsamaks.
Seda nii Läänekaldal, Gazas kui paljudes teistes paikades.
See on see, milleks Jumal on meid kutsunud.
On see tagakius organiseeritud teatud Lähis-Ida maade juhtide poolt
või on see lihtsalt osa islamistlikust mõtteviisist?
Mis puutub islamistlikku mõtteviisi ja Palestiina võimude meelevalda,
siis neil on võime seda takistada,
aga samas nad vaatavad sellest mööda.
Kui nad seisaks kristlaste heaolu eest, kaotaks nad oma võimu.
Nii vaatab enamus võimukandjaid teises suunas.
Minnes tagasi Yāsir ‘Arafāti juurde, siis kui aus olla,
oli Yāsir ‘Arafāt kristlaste suurim abimees.
Ta toetas kristlasi ja kandis hoolt nende õiguste eest.
Palestiina jõudude jaoks kehtib seadus,
et Petlemma linnapea peab alati olema kristlane.
Yāsir ‘Arafāt kehtestas selle seaduse.
Ma ei väida, et Yāsir ‘Arafāt oli ingel,
aga tõsiasi, et ta kandis alati hoolt kristlaste eest
enne, kui ta lahkus
Ma usun, et taevasse, aga on, kuidas on.
Hetkel see pole enam nii.
Kristlasi kiusatakse taga
ja Palestiina valitsus vaatab sellest mööda.
Ühtlasi on nende olukord raske ka Iisraelis.
Milline aga on perede roll?
Kui näiteks mõni pereliige tuleb Jumala juurde,
siis kuidas moslemi-pered sellele reageerivad?
See on õudusunenägu.
Meil tuleb mõista islami seadust
ja ideed austuse-häbi ühiskonnast, mille järgi islamis elatakse.
Vahet pole, on see Pakistanis või Palestiinas.
Austuse-häbi teema on islamis väga tõsine.
Nii et, kui moslemist saab kristlane,
peab seaduse järgi tal pea maha võtma.
Selline on islami seadus.
Nii peavad pereliikmed kandma hoolt selle eest,
et kui nende pereliige saab kristlaseks
ega pöördu enam tagasi islamiusku,
et ta tuleb tappa.
Olen kuulnud palju lugusid selle kohta nii Ameerikas kui isegi siin, Euroopas,
kus kristlaseks saanud moslemit jahitakse seni,
kuni ta saadakse kätte ja tapetakse.
Olete te ise kaotanud mõne oma sõbra?
Olen.
See on kindlasti kohutav kogemus? - Kahjuks küll.
Gaza sektoris - väga paljud.
Saate äkki tuua mõne näite?
Kui mina ja mu naine Gaza sektoris elasime,
olin ma hästi innukas Jumalas,
pöörates moslemeid kristlusesse nii paremalt kui vasakult.
Jumal andis mulle soosingut, et seda teha.
Nii oli meil võimalus juhtida 108 moslemit Jumala juurde.
Seda vähem kui kahe aasta jooksul,
enne, kui Hamas mõistis, mida me teeme
ja ründas meid. Kohe jõuliselt.
See hävitas kõik, mille olime seal loonud.
Õnneks olime mina ja mu naine selle rünnaku ajal USA's.
Nad ründasid me maja, mis oli iseenesest ka kogudus,
jüngerdamise keskus ja palju muud.
Nad läksid naabrite sõnul me majja ja filmisid kõik üles.
Nad võtsid kõik me kristlikud raamatud,
kogusid need maja ette hunnikusse ja panid põlema.
Seejärel aga varastasid kõik, mida vähegi võtta andis.
Mida aga ei andud võtta, selle nad hävitasid või põletasid.
Nad tegid sama me lasteaiaga, võttes selle üle
ja muutes selle islamistlikuks lasteaiaks.
Sama tehti ka me kultuuri- ja noortekeskusega.
Keset kõike seda protsessi, kui siis tolm nö settis,
ei leidnud me paljusid oma sõpru, kes olid andnud oma elu Jeesusele.
Vaid 78 neist olid jäänud alles.
Ei meie ega nende pered ei suutnud leida neid
ja me ei tea tänaseni, mis nendega juhtus.
Minu jaoks on see väga valus teema,
et olen kaotanud selliselt osad oma sõbrad, oma usuvennad.
Nii on me töö väga ohtlik
ja me peame olema väga ettevaatlikud.
Räägin sellest seetõttu, et see kõik on juba olnud - minevikus.
Mis aga puutub tulevikku,
siis olen selles osas palju ettevaatlikum,
et me ise ei annaks põhjust sellisteks sündmusteks.
Kui ma andsin oma elu Jeesusele, siis mu enda pere...
Nad ei kannatanud seda
ja ähvardasid mind, et kui ma ei pöördu tagasi islamiusku,
siis nad kannavad hoolt selle eest, et mu veri saaks valatud.
Ma ei reageerinud sellele ja jätsin kõik sinnapaika.
Kuid nad saatsid 11 aasta jooksul makstud mõrtsukaid mu järgi,
et mind tappa.
Te enda perekond? - Jaa, mu enda pere.
Mu enda vanem vend.
Olles ise läbinud palgamõrvari väljaõppe,
on lausa hämmastav,
kuidas Jumal kasutas seda, et saaksin kaitsta end kurja eest.
Mitte vastu võideldes,
aga osates põgeneda selle eest ja hoida madalat profiili,
kuniks oht oli möödas ja ma sain taas päevavalgele tulla.
Ma mõistan seda austuse-häbi ühiskonda,
mille järgi islamis ja moslemi-maailmas elatakse.
Nii on see osa me õpetusest ja sellest, mida oleme ise õppinud,
kuidas nõustada kristlasi selles osas,
kuidas sirutuda moslemiteni ja kuidas nendega toime tulla;
mida kujutab endast häbi-austuse ühiskond
ja kuidas seda mõista ning selle järgi elada.
Kuidas aidata inimesi, kes on tulnud Jeesuse juurde
nii, et mitte tõmmata neid eemale kõigest, mis on nö nende oma,
vaid aidata neil jääda oma koju
ja austada oma vanemaid rohkem kui eales varem.
Näiteks mu enda poeg on parim näide sellest.
Kui ma andsin oma elu Jeesusele, siis järgmisel päeval ärgates...
Muide, mul oli too öö parim uni, mida olin aastate jooksul kogenud.
Kogu see rahu ja rõõm, mida kogesin, olid lihtsalt imelised,
nii et ma ärkasin täiesti värskena.
Tulin magamistoast välja
ja nägin oma 18-aastast poega habet ajamas.
Vaatasin teda ja mu südames oli tohutu rõõm.
Olin nii elevil, et jagada temaga kõigest juhtunust
ja ta küsis, mis see on.
Ütlesin: "Andsin eile oma südame Jeesusele
ja usun, et minust sai vist kristlane."
Ma ei mõistnud päris täpselt veel, mis kõik oli sündinud,
kui üks valgus kõnetas mind.
Mu poja silmad olid kui tõllarattad
ja ta suu vajus ammuli, habemeajamisvaht üle kogu ta näo.
Ta tuli ja kallistas mind ning me mõlemad nutsime.
Ta ütles: "Isa, mul on nii hea meel su üle."
Ja siis ma hakkasin mõtlema, miks küll mu poeg mu üle õnnelik on?
Olin ju kasvatanud teda moslemina.
Küsisin: "Poeg, miks sa mu üle õnnelik oled?"
Ta ütles: "Isa, ma andsin ka 3 kuud tagasi oma elu Jeesusele,
aga ma kartsin sulle öelda,
sest kartsin, et lööd mu maha, hülgad mu või viskad kodunt välja."
Mis oli imeline selle kõige juures, oli see,
et täpselt 3 kuud enne seda, kui Jeesus mu ellu sekkus,
läks mu poeg tagasi kogudusse, kus ta oli saanud päästetud
ja ta küsis pastorilt: "Mida ma tegema peaks?
Mu isa on moslem,
mistõttu kui ta minust teada saab, tapab ta mu ära."
Pastor aga oli nii tark, öeldes: "Mine tagasi oma isakoju
ja armasta oma isa rohkem kui eales varem,
jättes kõik ülejäänu Jumala hooleks."
Pastor jagas seda kõike ka nende kogudusega,
mis on ülisuur kogudus.
Ta ütles: "Rahvas, meil on siin üks noor mees,
kes oli moslem, aga kes andis oma elu Jeesusele.
Kuid ta isa on ka moslem,
mistõttu peame hakkama paluma ta isa eest."
Nii organiseerisid nad seal koguduses 24/7 toimiva palveketi,
kus inimesed palvetasid mu eest.
Mu elu aga muutus selle peale nii hulluks,
et mul polnud muud varianti, kui tõsta oma pilk Jumala poole.
- Rõõm kuulda.
See on palvevägi.
Ma usun sellesse.
Mainisite au ja häbi ühiskonnast.
Olete ka kirjutanud raamatu
"Terrori mõtteviis" ("The mind of terror").
Kas see ongi see, mis motiveerib neid terroriste,
keda me näeme üle maailma tegutsemas.
Kas see on see sama allikas, kust see vihkamine tuleb?
Selle raamatu pealkiri
ei väljendagi ehk tegelikult selle tegelikku sisu.
Kogu raamatu põhisisu peitub selles,
kuidas juhtida oma moslemist naaber Jumala juurde
läbi armastuse ja austuse.
Kogu see raamat räägib islami austuse-häbi ühiskonnast
ja sellest, kuidas jõuda oma moslemist naabrini,
mõistes paremini islamit.
Mitte niivõrd teoloogilisel tasandil, aga üleüldise arusaamise tasandil,
et olla võimeline looma suhteid
ja süstida neisse vestlustesse ka midagi islami vallast.
- "Oi, sa tead midagi islamist?" - "Nojaa, midagi tõesti."
See aga loob võimaluse dialoogiks.
Selles peituv idee on miski, mida ma kasutasin 25 aastat,
nii nagu mu naine, poeg, tütar ja meeskonnadki.
Neid on koolitatud selle sama idee järgi,
et jõuda moslemiteni ja juhtida nad Jeesuse juurde,
tehes seda armastuses ja austuses.
Nii on see raamat olnud suureks abiks,
sest Lääne kristlased
puutuvad üha enam moslemitega kokku.
Moslemeid on juba täna Läänes palju, aga veelgi rohkem on tulekul.
Kuidas nendeni jõuda?
Kuidas peegeldada neile Kristuse armastust
ja austada neid?
See on selle raamatu oluline tuum.
Nii on mul ka hea meel,
et see raamat on tõlgitud nii paljudesse keeltesse.
Väljaarvatud soome keelde. - Ehk on aeg seda viga parandada.
See tuleks tõesti tõlkida ka soome keelde.
- See tuleb.
Usun, et see saab olema väga võimas abivahend misjonäridele.
Neile, kes töötavad moslemite seas.
Uurides seda raamatut ja läbides ka vastava programmi...
Meil on programm, mis tugineb sellele raamatule
ja mille nimi on: "Juhi armastuses".
Tegu on online-programmiga,
millega on liitunud paljud inimesed üle maailma.
Tegu on 8-nädalase kursusega,
mille raames nad töötavad läbi erinevad videod, selle raamatu
ja ka spetsiaalselt selle jaoks loodud käsiraamatu.
Inimestele täiega meeldib see.
See levib praegu Saksamaal nagu kulutuli,
sest see sai tõlgitud ka saksa keelde.
Nii olete nii oma elus kui teenistuses
näinud paljusid moslemeid tulemas Jeesuse juurde? - Olen.
Mis on need peamised põhjused, miks nad jätavad islami
ja võtavad Jeesuse vastu kui oma Päästja?
Peamiseks põhjuseks on islami karmus
ja islamistlik eluviis moslemi-rahvaste seas.
Paljud põgenevad sel põhjusel oma kodumaaltki.
Teine põhjus on see,
mida Jumal mulle ka nägemuses näitas,
kui Ta mind valguse kaudu kõnetas.
Jumal ilmutab end moslemitele isiklikult
läbi nägemuste ja unenägude.
Kui Jumal tõotas Aabrahamile, et Ta õnnistab Ismaeli...
Lähen siinkohal tagasi 1 Moosese 17:20 juurde.
Kas see Jumala tõotatud õnnistus oli mõeldud vaid rikkuse näol,
mille Jumal on moslemitele ja eriti araablastele andnud,
kes nad on Ismaeli poja.
Kõik need rikkused - nafta ja maad, mis neile on antud...
Mõtlesin seda lugedes: "Wau, seetõttu nad ongi nii rikkad!
Sest Jumal on neid õnnistanud."
Siis aga hakkasin mõtlema ja küsisin ka Jumalalt:
"Kas see on ainus õnnistus, mis Sul on Ismaeli jaoks?"
Ja mind tabas mõte: "Ei.
Mu ülim õnnistus neile peitub mu Pojas Jeesuses,
kes saab ilmuma neile nägemustes ja unenägudes."
Olin selle ajani arvanud,
et olen ainus kristlaseks saanud moslem.
Kuid tänu Jumalale Google'i eest!
Hakkasin asja uurima ja sain teada,
et Jumal on ilmutanud end paljudele moslemitele
läbi nägemuste ja unenägude.
Sageli nad aga isegi ei tea, millega on tegu.
Tean ühte näidet mehest, kellest pidi saama enesetapu terrorist.
Tal oli juba pommivöö ümber ja ta oli valmis minema,
et lasta end Iisraelis nö Jumala auks õhku.
Kuid õhtu enne seda Jumal ilmus talle unenäos.
Ta magas.
Ta oli end ette valmistanud ja palvetanud kogu loo pärast,
olles järgmine hommik valmis minema.
Kuid Jumal ilmutas end talle, öeldes: "See, mida plaanid, on kuri.
Mina olen Jeesus - järgne mulle."
See noor mees otsis 2 aastat kedagi, kes ütleks talle, kes see Jeesus on.
Loomulikult jättis ta oma ülesande katki
ja Hamas jälitas teda selle pärast,
mistõttu ta põgenes mööda ilma ringi, kuniks jõudis lõpuks meieni.
Saime teada, mis oli juhtunud ja rääkisime talle Jeesusest,
mispeale ta andis koheselt oma südame Jeesusele.
Üürisime ta jaoks 12 erinevat korterit, et ta saaks pidevalt jooksus olla,
põgenedes Hamasi eest, kes teda jälitas.
Suur tänu, härrased, selle aja eest! Nii tore, et olite siin saates.
Usun, et palju lugusid on veel ootel.
Teie aga, kes tahaksite rohkem teada saada,
siis me netipoes on saadaval raamat: "Võitlesin Yasser Arafat'i vägedes".
Leiate selle www.marttyyrienaani.fi/kauppa
Ühtlasi võite tellida endale tasuta ajakirja "Märtrite hääl",
mis räägib olulistest sündmustest tagakiusatud kristlaste seas
ja kristlust kuulutavate usklike seas.
Me kodulehe kaudu leiate ka infot annetusvõimaluste kohta.
Nagu kuulsite, me toetame seda olulist tööd -
sh seda, mida Abu Tass Saada teeb,
mistõttu võite oma annetuste kaudu
panustada samuti Märtrite Hääle töösse.
Olge õnnistatud!
Tõlge: Anne-Ly Raukas